અમદાવાદ મ્યુનિસિપલ કોર્પોરેશન કોઠાની મુખ્ય કચેરી જ્યાં હજારો નાગરિકો નાનાં મોટાં કામ અર્થે મુલાકાતે આવે છે. તમામ મહિલા કર્મચારીઓ જ્યાં કામ કરે છે તે કચેરીના મહિલા ટોઈલેટ શરમજનક બિસમાર હાલતમાં છે. ટોઈલેટમાં પગ મૂકતાં જ ભીંજાવાની તૈયારી સાથે જ પગ મૂકવો પડે તેવી પરિસ્થિતિ છે. બીજો માળ જ્યાં મ્યુ. કમિશનરની મુખ્ય કચેરી છે. ત્રીજો માળ જ્યાં મેયર અને ડેપ્યુટી મેયરની કચેરી છે. ત્યાં આવતાં મહિલા મુલાકાતીઓ માટેનાં આ ટોઈલેટ સ્વચ્છતા અભિયાનની મજાક ઉડાવે છે. પાઈપોમાંથી સતત પડતું પાણી ટોઈલેટના તૂટી ગયેલા, નળ પીળી ગંધાતી ફલોર, ટોઈલેટ માટે બનાવેલો સ્ટોર રૂમ, સડી ગયેલી ફલશ ટેન્ક વગેરે જોઈને મહિલા કોર્પોરેટર પણ શરમ નહીં અનુભવતી હોય?